open-index/open-wikipedia-markdown huggingface dataset:
চন্ডীমুড়া

**চন্ডী মুড়া** কুমিল্লা জেলা সদরে অবস্থিত বাংলাদেশের অন্যতম একটি প্রত্নতাত্ত্বিক স্থাপনা। এটি জেলা সদর থেকে ৬ কিলোমিটার দূরে অবস্থিত।

## ইতিহাস ও অবকাঠামো
চন্ডী মুড়ার উচুঁ ঢিবির উপর অবস্থিত। এ মন্দিরের প্রবেশ পথে রয়েছে ১৪২টি সিঁড়ি। সিঁড়ির শেষ মাথায় মন্দিরের প্রধান প্রবেশপথ। স্থানীয় জনশ্রুতি থেকে জানা যায়, সপ্তম শতাব্দীতে রাজা দেব খড়গ তার স্ত্রী প্রতীভা দেবীর অনুরোধে তার স্মৃতিকে অমর করে রাখতে এখানে চন্ডী মন্দির ও এর পাশে আরও একটি শিব মন্দির নির্মাণ করেন। এর মধ্যে চন্ডী মন্দিরে স্বরসতী ও শিব মন্দিরে শিবকে স্থাপন করে দুজনের আলাদা আলাদা পূজা আর্চনা করা হত।

বিভিন্ন উৎসবে এ মন্দির প্রাঙ্গণে মেলার আয়োজন করা হয়। এছাড়াও মন্দিরের পাশেই রয়েছে বেশ কয়েকটি ভবন যেগুলো ধর্মীয় আচার ও আলোচনার কাজে ব্যবহার করা হয়। মন্দিরে উঠার সিঁড়ির পাশে রয়েছে আরও একটি নট মন্দির। বর্তমানে এ মন্দিরে পূজা আর্চনার পাশাপাশি অনেক পর্যটকরা ভিড় জমান এর ঐতিহাসিক ও প্রাচীন ইতিহাসের কারণে।

## চিত্রশালা

Dome design, Chondimura.jpg
চন্ডী মুড়া.jpg
Door of chondi temple, Chondimura.jpg
Dome of Chondimura temple.jpg
Chondimura temple.jpg
Pillar of the entrance of Chondimura.jpg


## তথ্যসূত্র

বিষয়শ্রেণী:কুমিল্লা জেলার প্রত্নতাত্ত্বিক স্থাপনা
বিষয়শ্রেণী:বাংলাদেশের স্থাপত্য
বিষয়শ্রেণী:কুমিল্লা জেলার দর্শনীয় স্থান
বিষয়শ্রেণী:শিব মন্দির
বিষয়শ্রেণী:পার্বতী মন্দির
বিষয়শ্রেণী:৭ম শতাব্দীর হিন্দু মন্দির
বিষয়শ্রেণী:কুমিল্লা জেলার হিন্দু মন্দির
হাতিগাড়া মুড়া

**হাতিগাড়া মুড়া** বা **হাতিগাড়া মন্দির** কুমিল্লা জেলা সদরের লালমাই পাহাড় অঞ্চলে অবস্থিত একটি প্রাচীন মন্দির ও বাংলাদেশের অন্যতম একটি প্রত্নতাত্ত্বিক স্থাপনা। হাতিগাড়া মুড়াটি জেলাপ সদরের কোটবাড়ী অঞ্চলের হাতিমারা গ্রামে অবস্থিত।

## ইতিহাস
বাংলাদেশ প্রত্নতত্ত্ব অধিদপ্তরের অধীনে ২০১৬ সালের ২৮শে জানুয়ারি লালমাই পাহাড় অঞ্চলে নিয়মিত খনন কাজের আওতায় খনন শুরু করা হয়। বেশ কিছুদিন খননের পর একই বছরের ১০ই মার্চ ভুমি থেকে প্রায় ১৪৬ ফুঁট উচ্চতায় এ প্রাচীন মন্দিরটি আবিষ্কৃত হয়। ৯ সদস্যের গবেষক দল ২০জন শ্রমিকের সহয়তায় মোট ৪২ দিন খননের পর মন্দিরের গঠন আবিষ্কার করেন। পরবর্তিতে একে একে এখান থেকে প্রাচীন সভ্যতা ধারণা করা শিলালিপি, মৃৎপত্র ও ভাস্কর্য খন্ডাংশ, প্রাচীন মুদ্রাসহ আবিষ্কৃত হয়।

মন্দিরে প্রাপ্ত শিলালিপি ও এ অঞ্চলের প্রাচীন ইতিহাস থেকে প্রাত্নতাত্ত্ববিদগণ ধারণা করেন এটি একটি বৌদ্ধ মন্দিরের ধ্বংসাবশেষ। বাংলাদেশ প্রত্নতত্ত্ব বিভাগের তথ্য অনুযায়ী, এ মন্দিরটি ৮ম শতাব্দীতে নির্মাণ করা হয়েছিল। ৮ম শতাব্দীর সমসাময়িক সময়ে লালমাই অঞ্চলের কোটবাড়ী এলাকাটি বৌদ্ধ ধর্মীয় যাজকদের অন্যতম সংস্কৃতির একটি অংশ ছিল ও সে সময় এ অঞ্চলে অনেক প্রাচীন স্থানা নির্মাণ করা হয়েছিল।

১৯৫৫ সালের পর থেকে সরকারের পৃষ্ঠপোষকতায় এ অঞ্চলে বিভিন্ন জায়গায় খননকার্য পরিচালনা করা হয় বিভিন্ন সময় যেটি বর্তমানেও চালু রয়েছে। বাংলাদেশ প্রত্নতত্ত্ব বিভাগের তথ্য অনুযায়ী, এ অঞ্চলে প্রায় ৫৫টি প্রাচীন প্রত্নতাত্ত্বিক স্থাপনা রয়েছে যা বিরল। হিসাব অনুসারে ৫৫টি স্থাপনার মধ্যে হাতিগাড়া মুড়াটি ১৩তম স্থাপনা যা খনন করে আবিষ্কার করা হয়েছে।

## তথ্যসূত্র

বিষয়শ্রেণী:বাংলাদেশের স্থাপত্য
বিষয়শ্রেণী:কুমিল্লা জেলার দর্শনীয় স্থান
বিষয়শ্রেণী:কুমিল্লা জেলার প্রত্নতাত্ত্বিক স্থাপনা
বিষয়শ্রেণী:কুমিল্লা জেলার বৌদ্ধ মন্দির
বিষয়শ্রেণী:৮ম শতাব্দীর বৌদ্ধ মন্দির
গিমা

**গিমা শাক** বা **ডেমি শাক** বা **ঢিমা শাক**  বা **গিমে শাক** বা **ডিমে শাক** বা **জিমা** (বৈজ্ঞানিক নাম: *Glinus oppositifolius*) **Molluginaceae** পরিবারের একটি উদ্ভিদ প্রজাতি। এটির ইংরেজি নামগুলো হচ্ছে **Gima, Jima, Dime shak, Bitter Cumin, Maita, Maitakaduri shak, Indian Chickweed, Kangkong** ইত্যাদি।

গিমে শাকের ফুল

## বিবরণ
গিমা শাক আগাছার মতো জন্মায়। গিমা লতানো বিশিষ্ট শাক। চিকন ডাল বিশিষ্ট এই শাক ঝোপালো হয় ও মাটিতে চাপাভাবে লেগে থাকে। ছোট ছোট সবুজ পাতা হয়। এদের ফুল সাদা বর্ণের।

## খাদ্য পদ্ধতি
স্বাস্থ্য সুরক্ষায় সাধারণত লোকেরা গিমা শাক রান্না করে খায়। এর শুধু পাতা খাওয়া হয়ে থাকে যা তিতা স্বাদের। তবে  ওষুধ তৈরির কাজে এর কাণ্ড, পাতা, ফুল সবই লাগে। আফ্রিকায় গিমা শাক সালাদ এবং জুস হিসেবেও খায়

## ঔষধি ব্যবহার
এটি অজীর্ণ, জন্ডিস, জ্বর, পিত্ত, কফে উপকারী। তিতা বলে মুখের অরুচি চলে যায়। বর্তমানে অনেক আধুনিক চিকিৎসা পদ্ধতি আবিষ্কার হলেও অতীতে স্থানীয় লোকজন তাদের স্বাস্থ্য সুরক্ষায় ভেষজ গুণসম্পন্ন গিমা শাক ব্যবহার করতো। এই জংলী শাকটি ডায়াবেটিকে উপকারী। হারবাল চিকিৎসার ক্ষেত্রে মূলত রিউমেটিকের ব্যাথা ও সোরিয়াসিস হারবাল ওষুধ তৈরির কাজে এর কাণ্ড, পাতা, ফুল সবই কাজে লাগে। কোস্টকাঠিন্য, পাকস্থলি ও অন্ত্রের সমস্যা, রক্তপ্রবাহে সমস্যা, অ্যাজমা, ফুসফুস সংক্রান্ত রোগ, ভিটামিন সি এর অভাব জনিত স্কিন ডিজিজ যেমন স্কার্ভি, চুলকানি, মাংসপেশি ও হাড়ের ব্যথার জন্য গিমা শাক খুবই উপকারী। গিমা শাক খেলে অ্যাসিডিটি ও গ্যাসের প্রকোপ কমে। এছাড়া গিমা শাক ওজন কমাতেও খুবই কার্যকরী। দৃষ্টিশক্তি বাড়াতে গিমা শাক দারুণ উপকারী। অনেক সময় চোখ উঠলে বা চোখ ব্যথা করলে গিমে পাতা দিয়ে সেক দেয়া হয়। আবার গিমা পাতার রস এবং আধা কাপ আমলকী ভেজানো পানি মিশিয়ে খেলে বমি বন্ধ হয়।

## উপকারিতা

প্রতি ১০০ গ্রাম গিমা শাকে রয়েছে :

ক্যালোরি------ ২২ কিলোক্যালোরি,
ফ্যাট ----------০.৬২ গ্রাম,
শর্করা--------- ১.৬ গ্রাম,
খাদ্য আঁশ---------- 8 গ্রাম,
প্রোটিন -----------২.২৯ গ্রাম,
ভিটামিন----------- সি ৭.০৩ মিলিগ্রাম,
ক্যারোটিনয়েডস -----------৭৯৬ মাইক্রোগ্রাম।

এছাড়াও এতে ভিটামিন বি১, বি২, ই ও ক্যালসিয়াম, ফসফরাস, জিংক, ম্যাগনেসিয়াম এবং ম্যাংগানিজ রয়েছে।

## সাবধানতা
অধিক পরিমাণে খেলে বমি ও ডায়রিয়া হতে পারে। গর্ভবতী বা প্রসূতি অবস্থায় না খাওয়াই ভালো।

## চিত্রশালা

Glinus oppositifolius (Bitter cumin) W IMG 0461.jpg|গিমা শাক
Glinus oppositifolius (Bitter cumin) W2 IMG 0462.jpg|গিমা শাক
Glinus oppositifolius (Bitter cumin) W IMG 0462.jpg|গিমা শাক
Glinus oppositifolius (Bitter cumin) W2 IMG 0463.jpg|গিমা শাক
Glinus oppositifolius 01.JPG|গিমা শাকের পাতা 

## তথ্যসূত্র

বিষয়শ্রেণী:শাক
বিষয়শ্রেণী:ঔষধি উদ্ভিদ
বিষয়শ্রেণী:উপকারী উদ্ভিদ
সাবেকডাঙ্গা মনুমেন্ট

**সাবেকডাঙ্গা মনুমেন্ট** স্থানীয়ভাবে অনেকে **সাবেকডাঙ্গা মসজিদ** বা **সাবেকডাঙ্গা নামাজঘর** ও বলে থাকে। এটি ইউনেস্কো কর্তৃক ঘোষিত বিশ্ব ঐতিহ্যবাহী স্থান (ওয়ার্ল্ড হেরিটেজ সাইট) এর অন্তর্ভুক্ত। প্রাচীন চৌচালা রীতিতে স্থাপিত এটিই একমাত্র নিদর্শন যা এখনো বাংলাদেশে টিকে আছে। 

## অবস্থান ও সময়কাল
খান জাহানের সমাধি থেকে প্রায় ৫ কিলোমিটার উত্তরে *কাড়াপাড়া* ইউনিয়নের *সাবেকডাঙ্গা* গ্রামে অবস্থিত এই পূরাকীর্তিটি। ষাট গম্বুজ মসজিদ থেকে যা ৬ কিলোমিটারের কাছাকাছি। এটি পঞ্চদশ শতাব্দীর মাঝামাঝিতে তৈরি করা বলে প্রমাণ পাওয়া যায়। ধারণা করা হয় এটি হযরত খান জাহান আলী'র সময়ের অল্পকিছু পরে স্থাপিত। তবে প্রচলিত জনশ্রুতি মতে, এটি হযরত খান জাহান আলী'র ইবাদতঘর বা নামাজঘর। 

## গঠনশৈলী
একটি আয়তকার ভূমি কল্পনা করে মূল স্থাপনাটি গড়ে উঠেছে। বাইরের দিকে এর দৈর্ঘ্য উত্তর- দক্ষিণে ৭.৮৮ মিটার এবং প্রস্থ পূর্ব-পশ্চিমে ৫.১০ মিটার করে। দেয়ালের পুরুত্ব ১.৪৭ মিটার।  এর প্রবেশপথ  দক্ষিণ দিকে। মূল স্থাপনায় এছাড়া আর কোন দরজা বা জানালা ছিল না। মনুমেন্টটি তৈরি করতে লাল ইটের ব্যবহার করা হয়েছে। এর কার্নিশ গুলো বাঁকা অনেকটা ধনুকের মতো আর চৌচালা ছাদ। গ্রামীণ দোচালা কুঁড়ে ঘরের মতো।  
ভিতরের দেয়ালে পোড়ামাটির ফুল আর লতা-পাতার কারুকাজ করা। এই স্থাপনাতে দিল্লি'র *তুঘলকি স্থাপত্য* আর সাধারণ *বাঙালি স্থাপত্যের* একটা মিশেল দেখা যায়।

## বিতর্ক
এই প্রাচীন স্থাপনাকে ঘিরে রয়েছে অনেক বিতর্ক। জনশ্রুতি মতে এটিকে খান জাহান আলী'র ইবাদতঘর হিসেবে পাওয়া গেলেও শুরুতে এটি যে মসজিদ ছিলো না তা প্রত্নতত্ত্ববিদদের কাছে প্রমাণিত। কিছু কিছু প্রত্নতত্ত্ববিদ বলেছেন বরং স্থাপত্যশৈলী থেকে এটিকে মন্দির হিসেবে ধারণা হয়। তবে ১৯৯৩ সালে করা একটি গবেষণা থেকে জানা যায় এটি ইবাদতখানা হিসেবে ব্যবহৃত হতো, মন্দির কিংবা মসজিদ কোনটিই নয়।

## সংরক্ষণ
১৯৮৫ সালে এটি বিশ্ব ঐতিহ্যের স্থান হিসেবে তালিকাবদ্ধ হয়। এরপর বাগেরহাটের অন্যান্য স্থাপনার সংগে সাবেকডাংগা মনুমেন্ট সংস্কার ও সংরক্ষণের জন্য কয়েক দফায় কাজ শুরু হয়। সরকার এবং দেশি-বিদেশি বিশেষজ্ঞের নের্তৃত্বে ২০০২ সাল পর্যন্ত কাজ চলে।বর্তমানে প্রত্নতত্ত্ব অধিদপ্তর এই প্রত্নতাত্ত্বিক নিদর্শনকে সংরক্ষিত ঘোষণা করেছে।

## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

## বহিঃসংযোগ

বিষয়শ্রেণী:সুলতানি স্থাপত্য
বিষয়শ্রেণী:বাগেরহাট জেলার মসজিদ
বিষয়শ্রেণী:বাগেরহাট জেলার প্রত্নতাত্ত্বিক স্থাপনা
পাক্কা মুড়া

**পাক্কা মুড়া** কুমিল্লা জেলা সদরে অবস্থিত একটি প্রাচীন স্থাপনার ধ্বংসাবশেষ ও বাংলাদেশের অন্যতম একটি প্রত্নতাত্ত্বিক স্থাপনা। এটি শৈলরাজি এর পশ্চিম দিকের সীমান্তে অবস্থিত ও কোটবাড়ী প্রত্নস্থল থেকে প্রায় ১ কিলোমিটার দক্ষিণ-পশ্চিম দিকে অবস্থিত।

## ইতিহাস
পাক্কা মুড়া প্রত্নস্থলটির ধ্বংসাবশেষ থেকে এটি ঠিক কি ছিলো তা জানা যায় না তবে এ অঞ্চলের অন্যান্য স্থাপনা ও এখান থেকৈ পাওয়া প্রত্নবস্তুগুলো পর্যালোচনা করে প্রত্নতত্ত্ববিদগণ ধারণা করেন পাক্কা মুড়াটি ছিল প্রাচীন একটি বৌদ্ধ মন্দির। পাক্কা মুড়া ধ্বংসাবশেষটির আয়তন: ২৭৪ মিটার দৈর্ঘ্য, ৯১ মিটিার প্রস্থ এবং এর উচ্চতা ১৫ মিটার।

এই ধ্বংসাবশেষের পশ্চিম অংশে একটি দিঘি ছিল বলে মনে করা হয়। যদিও বর্তমানে এখানে দুটি পুকুরের অস্তিত্ব পাওয়া যায়। দিঘিটি তারা দিঘি হিসেবে স্থানীয়দের কাছে পরিচিত। বর্তমানে পাওয়া দুটি পুকুরের মধ্যে একটি অপরটির চেয়ে কিছুটা ছোট। বড়টির আকার প্রায় ২ একর।

এ প্রত্নস্থলটি খননের সময় এখানে ১৩ শতকের একটি তামার খন্ডাংশ পাওয়া যায়। তামার এই খন্ডাংশটি ছিল তৎকালীন দেব বংশের শাষক দশরথ দেবের আমলের। তামার খন্ডটি ছাড়াও এখানে দুটি কালো প্রস্তর বিশিষ্ঠ আকারে সামান্য ছোটবড় ২টি বিষ্ণু আবিষ্কৃত হয়েছে। মূর্তি পর্যালোচনা করে প্রত্নতত্ত্ববিদগণ এ মূর্তি দুটিকে দেব বা সেন বংশীয় রীতিতে তৈরি বলে উল্লেখ করেন।

## তথ্যসূত্র

বিষয়শ্রেণী:বাংলাদেশের স্থাপত্য
বিষয়শ্রেণী:কুমিল্লা জেলার প্রত্নতাত্ত্বিক স্থাপনা
বিষয়শ্রেণী:কুমিল্লা জেলার দর্শনীয় স্থান
একরাম হোসেন

থাম্ব|একরাম হোসেন
**একরাম হোসেন** একজন বাংলাদেশী কম্পিউটার প্রকৌশলী এবং কম্পিউটার বিজ্ঞানী।

## জীবনী
অধ্যাপক হোসেন বাংলাদেশ প্রকৌশল বিশ্ববিদ্যালয় থেকে কম্পিউটার বিজ্ঞান ও প্রকৌশলে ১৯৯৫ সালের ফেব্রুয়ারিতে বিএসসি এবং ১৯৯৭ সালের এপ্রিলে এমএসসি ডিগ্রি অর্জন করেন। তিনি কানাডার ভিক্টোরিয়া বিশ্ববিদ্যালয় থেকে তড়িৎ ও কম্পিউটার প্রকৌশলে ২০০১ সালের জুনে পিএইচডি ডিগ্রি অর্জন করেন। তিনি ১৯৯৫ সালের সেপ্তেম্বর থেকে ১৯৯৭ সালের সেপ্টেম্বর পর্যন্ত বুয়েটের কম্পিউটার বিজ্ঞান ও প্রকৌশল বিভাগের প্রভাষক হিসেবে কর্মরত ছিলেন। তিনি ২০০১ সালের জানুয়ারি থেকে ২০০৬ সালের মার্চ পর্যন্ত কানাডার ম্যানিটোবা বিশ্ববিদ্যালয়ের তড়িৎ ও কম্পিউটার প্রকৌশলের সহকারী অধ্যাপক, ২০০৬ সালের এপ্রিল থেকে ২০১০ সালের মার্চ পর্যন্ত সহযোগী অধ্যাপক হিসেবে কর্মরত ছিলেন। তিনি ২০১০ সালের মার্চে অধ্যাপক পদে উন্নীত হন। কগনিটিভ ও সেলুলার রেডিও নেটওয়ার্কে স্পেকট্রাম ও রিসোর্স ম্যানেজমেন্টে গুরুত্বপূর্ণ অবদানের জন্য তাকে ২০১৫ সালে আইইইইর ফেলো নির্বাচিত করা হয়।
তার প্রকাশনায় রয়েছে ১৫৫টি জার্নাল পেপার, ১৪৪টি কনফারেন্স পেপার, ১০টি বই এবং ২০টি বইয়ের অধ্যায়।
এ পর্যন্ত ১২ জন ছাত্রের পিএইচডির কাজ তত্ত্বাবধান করেছেন। তিনি দুটি আমেরিকান প্যাটেন্ট এর অধিকারী।

## তথ্যসূত্র

বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কম্পিউটার বিজ্ঞানী
বিষয়শ্রেণী:জীবিত ব্যক্তি
.৩৫৭ ম্যাগনাম

**.৩৫৭ এস এন্ড ডব্লিউ ম্যাগনাম** (৯×৩৩mmR) বা শুধুমাত্র **.৩৫৭ ম্যাগনাম** হল একটি রিভলবার কার্তুজ (গুলি), যার বুলেটের ব্যাস .৩৫৭ ইঞ্চি (৯.০৭ মি.মি.)। এটা এলমার কিথ, ফিলিপ বি. শার্প এবং ডি. বি. ওয়েস্‌ন তৈরি করেছিলেন। এর আগ্নেয়াস্ত্র নির্মাতারা স্মিথ অ্যান্ড ওয়েসন এবং উইনচেস্টার রিপিএটিং আর্মস কোম্পানি।

এটা স্মিথ অ্যান্ড ওয়েসনের আগের .৩৮ মডেল বিশেষ কার্তুজের উপর ভিত্তি করে নির্মিত করা হয়। .৩৫৭ ম্যাগনাম কার্তুজ ১৯৩৪ সালে প্রবর্তিত করা হয় এবং এটির ব্যবহারের পর থেকে ব্যাপকভাবে বিশ্বব্যাপী ছড়িয়ে পড়েছে। এই কার্তুজ গুলি "ম্যাগনাম" এর একটি সংস্করণ। .৩৫৭ ম্যাগনাম কার্তুজ তার প্রতিরোধক ক্ষমতার জন্য উল্লেখযোগ্য।

## তথ্যসূত্র

## বহিঃসংযোগ

* .357 Magnum Videos
* Ballistics By The Inch .357 magnum results.
* Handloads.Com – .357 Magnum Stopping Power

বিষয়শ্রেণী:ম্যাগনাম
বিষয়শ্রেণী:১৯৩৪-এ প্রতিষ্ঠিত
বিষয়শ্রেণী:আগ্নেয়াস্ত্র
এওএল

**এওএল ইনক.** () **এওএল** এর নামে পরিচিত হলেও মূলত এটি **আমেরিকা অনলাইন** নামে পরিচিত, **এওএল.** হিসেবে শুধুমাত্র শৈলীকৃত) হল একটি আমেরিকান মাল্টিন্যাশনাল গণমাধ্যম কর্পোরেশন, যেটি ভেরাইজন কমিউনিকেশনস এর সহায়ক ভিত্তিক নিউ ইয়র্কে প্রতিষ্ঠিত হয়। বড় বড় ওয়েবসাইট দ্য হাফিংটন পোস্ট, টিচ ক্রাঞ্চ এবং এনগ্যাজেট এর মত এওএল কোম্পানিও তাদের নিজেস্ব ওয়েবসাইট পরিচালনা করেন, ভোক্তাদের উপলব্ধ করার জন্য প্রকাশক, বিজ্ঞাপনদাতা এবং পরিষেবার আধুনিক বিষয়বস্তু, পণ্য, বিতরণ করে থাকে এই কোম্পানি।

২৩ জুন ২০১৫ সালে এওএল ইনক. ভেরাইজন কমিউনিকেশনস দ্বারা $৪.৪ বিলিয়ন মার্কিন ডলার অর্জিত হয়েছিল, যার ফলে এটি একটি সহায়ক কোম্পানিতে পরিণত হয়।

## আরও দেখুন
* দ্য হাফিংটন পোস্ট

## তথ্যসূত্র

## বহিঃসংযোগ

* 


বিষয়শ্রেণী:১৯৮৩-এ প্রতিষ্ঠিত
বিষয়শ্রেণী:অনলাইন ডাটাবেজ
বিষয়শ্রেণী:মার্কিন ওয়েবসাইট
বিষয়শ্রেণী:মার্কিন মার্কা
বিষয়শ্রেণী:মার্কিন যুক্তরাষ্ট্রের ইন্টারনেট কোম্পানি
বিষয়শ্রেণী:মার্কিন যুক্তরাষ্ট্রে বহুজাতিক কোম্পানির সদরদপ্তর
বিষয়শ্রেণী:অনলাইন কোম্পানি
বিষয়শ্রেণী:২০০৯-এ প্রতিষ্ঠিত ইন্টারনেট সম্পত্তি
বিষয়শ্রেণী:২০১৫-এর অধিগ্রহণ ও একত্রীকরণ
বিষয়শ্রেণী:নিউইয়র্ক সিটি ভিত্তিক কোম্পানি
বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি
বিষয়শ্রেণী:ইয়াহু!
বিষয়শ্রেণী:ওয়েব প্রবেশদ্বার
বিষয়শ্রেণী:ওয়েব পরিষেবা প্রদানকারী
উইবলি

**উইবলি** () () হল একটি ওয়েবসাইট হোস্টিং সেবা সমন্বিত একটি "**drag-and-drop**" ওয়েবসাইট নির্মাতাকারী প্রতিষ্ঠান। কোম্পানিটির প্রধান কার্যালয় যুক্তরাষ্ট্রের সান ফ্রান্সিস্কোতে অবস্থিত। কোম্পানির প্রধান নির্বাহী কর্মকর্তা (সিইও) ডেভিড রাসেনকো, প্রধান প্রযুক্তি কর্মকর্তা (সিটিও) ক্রিস ফানিনি এবং প্রধান পরিচালনা অফিসার (সিওও) ড্যান ভেল্ট্রি দ্বারা ২০০৬ সালে প্রতিষ্ঠিত হয়েছিল। উইবলির বেশকিছু প্রতিদ্বন্দ্বিতা মুলক কোম্পানি রয়েছে, যার মধ্যে উল্লেখযোগ্য উইক্স.কম, ওয়েবস, ওয়ার্ডপ্রেস, স্কয়ারস্পেস, জিমডো, ইয়োলা (ওয়েবহোস্ট), স্নাপপেজ এবং অন্যান্য ওয়েব হোস্টিং বা সৃষ্টি ওয়েবসাইট।

## তথ্যসূত্র

## বহিঃসংযোগ

*


বিষয়শ্রেণী:২০০৬-এ প্রতিষ্ঠিত ইন্টারনেট সম্পত্তি
বিষয়শ্রেণী:ওয়েবসাইট
বিষয়শ্রেণী:ওয়েব হোস্টিং
বিষয়শ্রেণী:মার্কিন ওয়েবসাইট
বিষয়শ্রেণী:অনলাইন ডাটাবেজ
বিষয়শ্রেণী:২০১৮-এর অধিগ্রহণ ও একত্রীকরণ
শহীদ ধীরেন্দ্রনাথ দত্ত স্টেডিয়াম

**শহীদ ধীরেন্দ্রনাথ দত্ত স্টেডিয়াম** (পূর্ব নাম **কুমিল্লা স্টেডিয়াম**) কুমিল্লা জেলার একটি স্টেডিয়াম। এটি কুমিল্লা শহরের ধর্মসাগর ও কুমিল্লা কেন্দ্রীয় ঈদগাহের পাশে অবস্থিত। এই স্টেডিয়ামের নাম ভাষাসৈনিক শহীদ ধীরেন্দ্রনাথ দত্তের নামানুসারে নামকরণ করা হয়। স্টেডিয়ামটি প্রায় ৩০ কোটি টাকা ব্যয়ে আধুনিকায়ন করা হয়েছে।

এটি বর্তমানে প্রথম শ্রেনী ও লিস্ট 'এ' তালিকার ক্রিকেটের মাঠ।

## ধারণক্ষমতা
স্টেডিয়ামটির বর্তমান ধারণ ক্ষমতা ২৩০০০।

## চিত্রশালা

Ongoing renovation works in Comilla Stadium, 13-01-2018 06.jpg
Portrait of Dhirendranath Datta at the gate of Comilla Stadium.jpg
Shaheed Dhirendranath Stadium.jpg
Drone View of Shaheed Dhirendranath Datta Stadium.jpg|শহীদ ধীরেন্দ্রনাথ দত্ত স্টেডিয়ামের ড্রোন দ্বারা ধারণ করা দৃশ্য


## আরও দেখুন
* বাংলাদেশের স্টেডিয়ামের তালিকা
* বাংলাদেশের ক্রিকেট মাঠের তালিকা

## তথ্যসূত্র

## বহিঃসংযোগ
* cricketarchive.com
* ক্রিকইনফোতে

বিষয়শ্রেণী:বাংলাদেশের ফুটবল মাঠ
বিষয়শ্রেণী:বাংলাদেশের ক্রিকেট মাঠ
বিষয়শ্রেণী:কুমিল্লা
বিষয়শ্রেণী:বাংলাদেশের স্টেডিয়াম
গায়েবী দিঘি মসজিদ

**গায়েবী দিঘি মসজিদ** বাংলাদেশের সিলেট জেলার জকিগঞ্জ উপজেলার বারঠাকুরী ইউনিয়নে অবস্থিত একটি অতি প্রাচীন মসজিদ। বর্তমানে এটির অস্তিত্ব বিলীন। এটি বাংলাদেশের প্রত্নতত্ত্ব অধিদপ্তরের নথিভূক্ত একটি স্থাপনা। এখানে ৪০০ বছরের পুরাতন পাথরের শিলালিপি পাওয়া গেছে, যা বর্তমানে বাংলাদেশ জাতীয় যাদুঘরে রাখা আছে। পাথরের শিলালিপি থেকে ধারণা করা হয় এটি ১৭শ শতকে নির্মিত হয়েছিল।

## তথ্যসূত্র

## আরও দেখুন
* বাংলাদেশের প্রত্নতাত্ত্বিক স্থানের তালিকা
* বাংলাদেশের মসজিদের তালিকা
* সিলেট বিভাগের মসজিদের তালিকা

## বহিঃসংযোগ

বিষয়শ্রেণী:সিলেট জেলার প্রত্নতাত্ত্বিক স্থাপনা
বিষয়শ্রেণী:সিলেট বিভাগের মসজিদ
বিষয়শ্রেণী:বাংলাদেশের স্থাপত্য
বিষয়শ্রেণী:১৭শ শতাব্দীর মসজিদ
বিষয়শ্রেণী:বাংলাদেশে ঐতিহাসিক স্থান
হস্তশিল্প

থাম্ব|ডান|বাংলার ঐতিহ্যবাহী টেপা পুতুল
হাতের তৈরি শিল্পকেই সাধারণত **হস্তশিল্প** বলে। নিজে এবং পরিবারের সদস্যদের সাহায্য নিয়ে সাধারণ কিছু উপকরন দিয়ে অনায়াসে বানিয়ে ফেলা যায় এসব পণ্য । কতিপয় হস্তশিল্প পণ্য রয়েছে যেগুলির কিছু  বৈশিষ্ট্য বিদ্যমান। এসব বৈশিষ্ট্যের উৎস হচ্ছে একটি অঞ্চল বা দেশের সামাজিক ও সাংস্কৃতিক ঐতিহ্য বা কারুশিল্পীদের বিশেষ উৎপাদন কৌশল।

## ইতিহাস
[থাম্ব|ডান|বাংলাদেশের ঐতিহ্যবাহী মৃৎশিল্প, [শখের হাঁড়ি]]
থাম্ব|বাম|কাটোয়ার দারুশিল্পীর তৈরি কাঠের পুতুল, পশ্চিমবঙ্গ, ভারত
আদি ও মধ্যযুগীয় বাংলার গুরুত্বপূর্ণ শিল্প ছিল হস্তশিল্প ও কুটির শিল্প। বয়ন, ধাতব পদার্থের কাজ, জুয়েলারি, বিশেষ করে রুপার তৈরি অলঙ্কার, কাঠের কাজ, বেত এবং বাঁশের কাজ, মাটি ও মৃৎপাত্র হস্তশিল্প হিসেবে প্রসিদ্ধ ছিল।

ইতিহাস থেকে জানা যায় যে, গাঙ্গেয় অববাহিকার মসলিন বস্ত্র রোমান এবং গ্রিক সাম্রাজ্য পর্যন্ত পৌঁছে গিয়েছিল। চীনা এবং আরব পর্যটকগণও বঙ্গদেশে উৎপাদিত উচ্চমানের সুতি এবং রেশমি বস্ত্রের কথা জানতেন। ষোড়শ শতাব্দী থেকে বঙ্গদেশের উচ্চমানের হাতেবোনা বস্ত্র, উন্নতমানের গজদন্ত, রুপা এবং অন্যান্য ধাতুর তৈরি কারুপণ্য মুগল দরবারেও সমাদৃত হয়েছিল। মুগল সম্রাটগণ শিল্পকারুপণ্যের পৃষ্ঠপোষকতা করতেন। তারা কারিগর সম্প্রদায়কে সাজসজ্জা এবং উপঢৌকনের দ্রব্যাদি তৈরির কাজে নিয়োগ করেছিলেন। মুগল শাসনের প্রথমদিকে নিপুণ কারিগরদের এক স্থান থেকে অন্য স্থানে যাওয়ার উৎসাহ দিয়ে তাদের বাড়তি পৃষ্ঠপোষকতা প্রদান করা হতো। এরা দিল্লীর সম্রাটের দরবারের জন্য দুর্লভ এবং উচ্চমানের উপহার দ্রব্য তৈরি করত। শাসকশ্রেণি এবং অভিজাতশ্রেণি এ সমস্ত দ্রব্য ব্যবহার করত বলে হস্তশিল্পের ব্যাপক প্রসার ঘটে। হস্তশিল্প তৈরিতে কারিগরগণ সবচেয়ে গুরুত্বপূর্ণ ভূমিকা পালন করে থাকে। তারা মূলত তাদের পরিচিত লোকদের জন্য কাজ করত এবং এই কারণেই তাদের উৎপাদিত পণ্যের মধ্যে লক্ষণীয়ভাবে ব্যক্তিগত রুচি এবং আন্তরিকতার ছাপ থাকত।

## রকমারি হস্তশিল্প

**[[নকশি কাঁথা]]** হলো সাধারণ কাঁথার উপর নানা ধরনের নকশা করে বানানো বিশেষ প্রকারের কাঁথা। নকশি কাঁথা শত শত বছরের পুরনো বাংলাদেশের সংস্কৃতির একটা অংশ। নকশি কাঁথা বাংলাদেশের লোকশিল্পের একটা অংশ। সাধারণত পুরাতন কাপড়ের পাড় থেকে সুতা তুলে অথবা তাঁতীদের থেকে নীল, লাল, হলুদ প্রভৃতি সুতা কিনে এনে কাপড় সেলাই করা হয়। ঘরের মেঝেতে পা ফেলে পায়ের আঙ্গুলের সঙ্গে কাপড়ের পাড় আটকিয়ে সূতা খোলা হয়। এই সূতা পরবর্তীতে ব্যবহারের জন্য রেখে দেয়া হয়। সাধারণ কাঁথা সেলাইয়ের পর এর উপর মনের মাধুরী মিশিয়ে ফুঁটিয়ে তোলা হয় বিভিন্ন নঁকশা যার মধ্যে থাকে ফুল, লতা, পাতা ইত্যাদি। পুরো বাংলাদেশেই নকশি কাঁথা তৈরি হয়, তবে ময়মনসিংহ, রাজশাহী, ফরিদপুর ও যশোর নকশি কাঁথার জন্য বিখ্যাত।
left|thumb|বেত দিয়ে তৈরী একটি ধামা, পাশেই ঢাকনা। 

**[[শীতল পাটি]]** এক ধরনের পাটি (মাদুর), বাংলাদেশের একপ্রকার হস্তশিল্প। মুর্তা বা বেত বা মোস্তাক  নামক গাছের ছাল থেকে এগুলো তৈরি হয়ে থাকে। হস্তশিল্প হিসাবে এগুলোর যথেষ্ট কদর রয়েছে। শহরে শো-পিস এবং গ্রামে এটি চাদরের পরিবর্তে ব্যাপক ব্যবহৃত হয়। সাজসজ্জা দ্বারা সজ্জিত মাদুরকে **নকশি পাটি**ও বলা হয়।

## চিত্রশালা

## তথ্যসূত্র

## বহিঃসংযোগ

* হস্তশিল্প - বাংলা পিডিয়া
* পাটজাত হস্তশিল্প - জাতীয় ই-তথ্যকোষ

বিষয়শ্রেণী:শিল্প
বিষয়শ্রেণী:হস্তশিল্প
বিষয়শ্রেণী:শোভাবর্ধক শিল্পকলা
বিষয়শ্রেণী:দৃশ্যকলা
বখতিয়ার খান মসজিদ

**বখতিয়ার খান মসজিদ** চাঁদপুর জেলায় অবস্থিত বাংলাদেশের একটি প্রাচীন মসজিদ ও অন্যতম প্রত্নতাত্ত্বিক স্থাপনা। এটি চাঁদপুর জেলার কচুয়া উপজেলায় উজানী নামক গ্রামে অবিস্থত।

## ইতিহাস
মোঘল সম্রাট বাহাদুর শাহ-এর শাসনামলে ১১১৭ হিজরী সনে মসজিদটি নির্মিত হয়েছিল বলে জানা যায়। তৎকালীন সময়ে ফৌজদার বখতার খাঁ নামক এক ব্যক্তি ওই এলাকা শাসন করতেন, তিনিই এ মসজিদটি নির্মাণ করেন বলে মসজিদের শিলালিপি পর্যালোচনা করে নিশ্চিত হওয়া যায়। জনশ্রতি অনুসারে, কোন এক সময় প্রাকৃতিক দুর্যোগের ফলে এলাকাটি জনশূণ্য হয়ে গেলে মসজিদটিও আস্তে আস্তে পরিত্যক্ত হয়। পরবর্তীতে ক্বারী ইব্রাহীম নামে একজন প্রখ্যাত মুসলিম সাধক এ এলাকায় এসে মসজিদটি পরিত্যক্ত অবস্থায় আবিষ্কার করেন ও সেখানে ধর্মীয় আচার অনুষ্ঠান পালন শুরু করেন। স্থানীয় জনশ্রুতি অনুসারে মসজিদটির নির্মাতে এটাকে তার কার্যালয় হিসেবেও ব্যবহার করতেন।

ইতিহাস থেকে জানা যায়, মসজিদের পাশে দুটি দিঘীর অস্তিত্ব ছিল যা বর্তমানে নেই। স্থানীয়দের অর্থায়নে এ মসজিদে কালক্রমে বেশ কিছু সংস্কার করা হয় ও বাংলাদেশ প্রত্নতত্ত্ব অধিদপ্তর এটিকে সংরক্ষিত পুরাকীর্তি হিসেবে ঘোষণা করে। মসজিদের দেয়ালে প্রাপ্ত শিলালিপিতে লেখা রয়েছে,
বিসমিল্লাহির রাহমানির রাহিম, লা ইলাহা ইল্লালল্লাহু মোহাম্মদুর রাছুলুল্লাহ, মসজিদে মেহরাবে ছেরাগে বসর  আবু বকরো উমরো ওসমানো হায়দার। চৌবায়ে বাংলা সাকিল ফরগনায়ে দোল্লাই দরজাহানে আমলে বাদশা গাজী বাহাদুর শাহ, ছেনা ১১১৭ হিজরী, খাদেম শেখ বখতার খাঁ এবনে ইলিয়াছ খাঁ

## তথ্যসূত্র

## বহিঃসংযোগ

বিষয়শ্রেণী:চাঁদপুর জেলার মসজিদ
বিষয়শ্রেণী:চাঁদপুর জেলার দর্শনীয় স্থান
বিষয়শ্রেণী:চাঁদপুর জেলার প্রত্নতাত্ত্বিক স্থাপনা
বিথাঙ্গল বড় আখড়া

**বিথাঙ্গল বড় আখড়া** বিতঙ্গল আখড়া নামেও পরিচিত । এটি বাংলাদেশ এর হবিগঞ্জ জেলার বানিয়াচং উপজেলাতে অবস্থিত । এটি বৈষ্ণব ধর্ম-অবলম্বীদের জন্য একটি অন্যতম তীর্থস্থান । এটি  ষোড়শ শতাব্দীর দিকে নির্মিত একটি আখড়া । এটি নির্মাণ করেছেন রামকৃষ্ণ গোস্বামী । বর্তমানে এটি মধ্যযুগীয় স্থাপত্যশৈলীতে নির্মিত পর্যটকদের জন্য একটি অনন্য দর্শনীয় স্থান ।

## বিবরণ ও ইতিহাস
বিথাঙ্গল বড় আখড়া বৈষ্ণব্ধর্মালম্বীদের জন্য একটি অন্যতম তীর্থস্থান । এটি বানিয়াচং উপজেলা সদর হতে প্রায় ১২ কি.মি. দক্ষিণ-পশ্চিমে বিতঙ্গল গ্রাম অবস্থিত। এই আখড়ার প্রতিষ্ঠাতা ছিলেন রামকৃষ্ণ গোস্বামী । রামকৃষ্ণ গোস্বামী তৎকালীন এই উপমহাদেশের বিভিন্ন তীর্থস্থান ভ্রমণ করেন । পরে ষোড়শ শতাব্দীতে এই স্থানে তিনি আখড়া প্রতিষ্ঠা করেছিলেন । এই আখড়াতে ১২০ জন বৈষ্ণবের ব্যবহারের জন্য মোট ১২০ টি কক্ষ রয়েছে।

বর্তমানে এই আখড়ায় বিভিন্ন ধর্মীয় উৎসব পালন করা হয়। এই উৎসবগুলোর মধ্যে রয়েছে কার্তিকের শেষ দিনে কীর্তন, দোল উৎসব, ভক্তগণের পূণ্যস্নান, রথযাত্রা, বারুনী মেলা, প্রভিতি  উল্লেখযোগ্য। এই আখড়ার দর্শনীয় জায়গাগুলোর মধ্যে রয়েছে ২৫ মণ ওজন এর শ্বেত পাথরের তৈরি একটি চৌকি, একটি পিতলের তৈরি সিঙ্ঘাসন, রথ, রুপার তৈরি পাত্র এবং সোনার তৈরি একটি মুকুট উল্লেখযোগ্য ।

## চিত্রশালা

Bithangol Abbas 1.jpg


## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

বিষয়শ্রেণী:বাংলাদেশের স্থাপত্য
বিষয়শ্রেণী:হবিগঞ্জ জেলার প্রত্নতাত্ত্বিক স্থাপনা
রাধাকৃষ্ণ মন্দির, সূত্রাপুর

**রাধাকৃষ্ণ মন্দির**, সূত্রাপুর অথবা **রাধাবিনোদ মন্দির** অথবা **শঙ্খনিধি মন্দির** ঢাকার টিপু সুলতান রোডের শঙ্খনিধি হাউজ এর উত্তরদিকে অবস্থিত এবং ভজহরি লজ এর পার্শ্ববর্তী একটি মন্দির। এই মন্দিরটি ১৯২১ থেকে ১৯২৬ সালের মধ্যে গড়ে ওঠা শঙ্খনিধি বণিক পরিবারের স্থাপত্যগুলোর একটি।

## ইতিহাস
বিংশ শতকের শুরুর দিকে লালমোহন সাহা বণিক, ভজহরি সাহা বণিক ও গৌর নিতাই সাহা বণিক ব্যাবসায় বেশ উন্নতি লাভ করেন। বিত্তশালী হওয়ার পর তারা বণিক উপাধি বর্জন করে ‘শঙ্খনিধি’ (শঙ্খের বাহক) উপাধি গ্রহণ করেন। ১৯২০-১৯২৬ সালের দিকে তারা ঢাকার কিছু ভূসম্পত্তির মালিক হন এবং সেখানে কিছু ভবন নির্মিত হয়। ঢাকার টিপু সুলতান রোড থেকে ওয়ারীর র্যাঙ্কিন স্ট্রিট পর্যন্ত বিভিন্ন স্থানে এই ভবনগুলো গড়ে ওঠে। শঙ্খনিধি পরিবারের স্থাপিত এসব ভবনের মধ্যে উল্লেখযোগ্য হচ্ছে ভজহরি লজ, শঙ্খনিধি হাউজ, রাধাকৃষ্ণ মন্দির প্রভৃতি।

১৯৬৫ সালের দাঙ্গায় মন্দিরের পুরোহিতকে হত্যা করা হয়। পুরোহিতের পরিবার দেশত্যাগ করে কলকাতা চলে যায় এবং মন্দিরটি পরিত্যক্ত অবস্থায় পড়ে থাকে। মন্দিরটি এখন দখলদারদের কবলে থাকায় এতে আর কোন ধর্মীয় কৃত্য অনুষ্ঠিত হয় না।

১৯৮৯ সালে এটি প্রত্নতত্ত্ব অধিদপ্তর কর্তৃক সংরক্ষিত পুরাকীর্তির তালিকাভুক্ত হয়। ২০১১ সালের ডিসেম্বরে দখলদাররা এটি ভাঙতে শুরু করে।

## স্থাপত্যশৈলী
রাধাকৃষ্ণ মন্দিরটি আয়তাকার, সুসজ্জিত এবং দক্ষিণমুখী। এর ৬০ ফুট বাই ৫০ ফুট দীর্ঘ আঙিনা রয়েছে। উত্তরপাশের মূল মন্দিরটি একতলা, অন্য তিনদিকের ভবন দ্বিতলবিশিষ্ট। প্রশস্ত সোপানের উপরে অবস্থিত মণ্ডপ অংশটির আয়তন প্রায় ৩০ফুট বাই ৪০ ফুট। এর সম্মুখভাগে চারটি করিন্থিয়ান স্তম্ভ এবং মাঝখানে তিনটি সুসজ্জিত তোরণ বিদ্যমান। ৪০ ফুট বাই ১০ ফুট মন্দিরকক্ষটিতে কারুকাজকৃত তিনটি দীর্ঘ কাঠের দরজা রয়েছে। মন্দিরে প্রবেশপথের সিঁড়ি এবং সম্পূর্ণ মেঝে আমদানিকৃত সাদা মার্বেল পাথর দিয়ে নির্মিত। জানালাগুলো লাল ও সবুজ রঙের রঙিন কাচ দ্বারা শোভিত। এই সুদৃশ্য মন্দিরের বিভিন্ন পাশে নানারকম লতাপাতার কারুকাজ রয়েছে, যার মধ্যে শঙ্খনিধি পরিবারের প্রতীক শঙ্খের বিভিন্ন নকশা বিশেষভাবে লক্ষণীয়। অন্য তিনপাশের অংশগুলোয় বিভিন্ন আয়তনের প্রায় ১৫ টি কক্ষ এবং দক্ষিণপূর্ব কোণে একটি কাঠের তৈরী সিঁড়ি আছে।

## ধ্বংসসাধন
মন্দিরটি বহুদিন তালাবদ্ধ অবস্থায় ছিল।। ২০১১ সালের ১৫ ডিসেম্বর রাতে দখলদাররা মন্দিরটি ভাঙতে শুরু করে এবং মন্দিরের দোতলার ছাদ সম্পূর্ণ ভেঙে ফেলা হয়। পরে রাজউকের সংশ্লিষ্ট কর্মকর্তা থানায় সাধারণ ডায়েরি করেন।

বেসরকারি সংস্থা আরবান স্টাডি গ্রুপ কর্তৃক ২০১২ সালে মামলা করার পর উচ্চ আদালত থেকে স্থাপনাটি ধ্বংসের উপর স্থগিতাদেশ জারি ছিল।  রাজউকের নতুন প্রকাশিত রাজধানীর ঐতিহ্যবাহী ভবনের তালিকা থেকে এ মন্দিরের নাম বাদ দেওয়া হয়। এরপর ২০১৮ সালের মে মাসে মন্দিরের অবশিষ্টাংশ ও গর্ভমন্দির ভেঙে ফেলা হয়। 
## আরও দেখুন
* বাংলাদেশের প্রত্নতাত্ত্বিক স্থানের তালিকা
* শঙ্খনিধি নাচঘর
* শঙ্খনিধি হাউজ
* ভজহরি লজ

## তথ্যসূত্র

## বহিঃসংযোগ
* http://www.thedailystar.net/news-detail-223292#comments

বিষয়শ্রেণী:ঢাকা জেলার প্রত্নতাত্ত্বিক স্থাপনা
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:ঢাকার ভবন ও স্থাপনা
বিষয়শ্রেণী:ঢাকা জেলার হিন্দু মন্দির
বিষয়শ্রেণী:কৃষ্ণ মন্দির
শাহজাদপুর দরগাহ মসজিদ

**শাহজাদপুর দরগাহ মসজিদ** বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত সিরাজগঞ্জ জেলার শাহজাদপুর উপজেলার অন্তর্গত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি  প্রত্নতাত্ত্বিক স্থাপনা। মসজিদের পাশেই অবস্থিত আরো দুটি স্থাপনা হচ্ছে হযরত মখদুম শাহদৌলার মাজার এবং হযরত শামসুদ্দিন তাবরিজির মাজার।

## অবস্থান
বগুড়া নগরবাড়ি পাকা সড়ক থেকে দুই কিলোমিটার পূর্বে হুরাসাগর নদীর পশ্চিম তীরে মসজিদটি অবস্থিত।

## বিবরণ
শাহজাদপুর দরগাহ মসজিদটি একটি প্রাচীন এক কক্ষের মসজিদ। মসজিদটি উত্তর-দক্ষিণে প্রশস্ত। পূর্ব দেয়ালে পাঁচটি প্রবেশপথ আছে। প্রবেশপথগুলোর মাপ হচ্ছে ২.১ মিটার উঁচু এবং ১.৮ মিটার চওড়া। মসজিদের ভেতরে সুন্দরভাবে স্থাপিত আটটি পাথরের তৈরি স্তম্ভ আছে। মসজিদের ভেতরের অংশে তিনটি আইল (Aisle) ও পাঁচটি বে তে বিভক্ত করে পনেরটি আয়তক্ষেত্রের সৃষ্টি করেছে। এই পনেরটি আয়তক্ষেত্রের উপরে নির্মিত হয়েছে পনেরটি গম্বুজ। গম্বুজগুলো অর্ধবৃত্তাকার এবং মাটি থেকে গম্বুজগুলোর উচ্চতা ৬.১৩ মিটার।

## আরও দেখুন
* বাংলাদেশের প্রত্নতাত্ত্বিক স্থানের তালিকা
* রবীন্দ্র কাচারী বাড়ি
* সীতাকোট বিহার
* নবরত্ন মন্দির

## চিত্রশালা

File:Shahjadpur Dargah Mosque 02.jpg|এক নজরে শাহজাদপুর দরগাহ মসজিদ
File:Shahjadpur Dargah Mosque 04.jpg|শাহজাদপুর দরগাহ মসজিদের সম্মুখভাগ
File:Shirajganj ShahMakhdumMajar 16Oct16 60D MG 3909.JPG Pabna&Shirajganj 3345.jpg|শাহজাদপুর দরগাহ মসজিদ ২০১৪ সালে


## আরও দেখুন
* বাংলাদেশের মসজিদের তালিকা
* রাজশাহী বিভাগের মসজিদের তালিকা
## তথ্যসূত্র

বিষয়শ্রেণী:সিরাজগঞ্জ জেলার প্রত্নতাত্ত্বিক স্থাপনা
বিষয়শ্রেণী:সিরাজগঞ্জ জেলার দর্শনীয় স্থান
বিষয়শ্রেণী:শাহজাদপুর উপজেলা
বিষয়শ্রেণী:সিরাজগঞ্জ জেলার মসজিদ
শামসুদ্দিন তাবরিজির মাজার

**হযরত শামসুদ্দিন তাবরিজির মাজার** বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত সিরাজগঞ্জ জেলার শাহজাদপুর উপজেলার অন্তর্গত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। মাযারের পাশেই অবস্থিত আরো দুটি স্থাপনা হচ্ছে শাহজাদপুর দরগাহ মসজিদ এবং হযরত মখদুম শাহদৌলার মাজার। স্থাপনাটি বগুড়া নগরবাড়ি পাকা সড়ক থেকে দুই কিলোমিটার পূর্বে হুরাসাগর নদীর পশ্চিম তীরে অবস্থিত এই মাযার।

## বিবরণ
শাহজাদপুর দরগাহ মসজিদটির পাশেই হযরত শামসুদ্দিন তাবরিজির মাজার এবং অন্যান্য শহিদের কবর অবস্থিত। শামসুদ্দিন তাবরিজির সমাধিটি একটি প্রাচীন গোলাকার এক কক্ষের স্থাপত্য। কক্ষের উপরে একটি বৃহদাকার গম্বুজ আছে।

## আরো পড়ুন
* শাহজাদপুর দরগাহ মসজিদ
* হযরত মখদুম শাহদৌলার মাজার
* রবীন্দ্র কাচারী বাড়ি
*মখদুম শাহ দৌলা 
*শামস তাবরিজি 

## চিত্রশালা

File:Shirajganj ShahMakhdumMajar 16Oct16 60D MG 3908.JPG Pabna&Shirajganj 3344.jpg|এক নজরে হযরত শামসুদ্দিন তাবরিজির মাযার
File:Tomb of Shamsuddin Tabriji.jpg|হযরত শামসুদ্দিন তাবরিজির মাযার


## তথ্যসূত্র

বিষয়শ্রেণী:শাহজাদপুর উপজেলা
বিষয়শ্রেণী:সিরাজগঞ্জ জেলার দর্শনীয় স্থান
বিষয়শ্রেণী:সিরাজগঞ্জ জেলার প্রত্নতাত্ত্বিক স্থাপনা
অগ্রপুরী বিহার

**অগ্রপুরী বিহার বা আগ্রাদ্বিগুন ঢিবি** () বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত নওগাঁ জেলার ধামইরহাট উপজেলার আগ্রাদ্বিগুন ইউনিয়ন সদর আগ্রাদ্বিগুন বাজারের পাশেই অবস্থিত ও বাংলাদেশ প্রত্নতত্ত্ব অধিদপ্তর-এর তালিকাভুক্ত একটি প্রত্নতাত্ত্বিক স্থাপনা।

## অবস্থান
ধামুইরহাট উপজেলা সদর থেকে প্রায় ১৫ কিলোমিটার পশ্চিম দিকে কাশিপুর নামক মৌজায় স্থানীয় আগ্রাদ্বিগুন বাজারের পশ্চিম পাশে বিহারটি অবস্থিত। পূর্বে এই প্রাচীন স্থান অবিভক্ত দিনাজপুর জেলার অন্তর্ভুক্ত ছিল।

## ইতিহাস
অগ্রপুরী বিহারের বিস্তারিত ইতিহাস জনা যায় নাই। বৌদ্ধধর্মাবলম্বী পাল রাজাদের রাজত্বকালে নির্মিত হয়েছিল। তিব্বতীয় সাহিত্য অনুসারে অগ্রপুরী বিহার বলা যায়। বিহার বলতে মূলত বিদ্যালয় এবং উপাসনালয় দুইটির মিলিত স্থাপনা। একসময় বিহারটি বৌদ্ধ শিক্ষার বৃহৎ প্রতিষ্ঠান ছিল। তবে বর্তমানে স্থাপনাটি ধ্বংসের পথে।

## বিবরণ
বিহারটি চার বর্গমাইল এলাকাজুড়ে অবস্থিত। বিহার এলাকায় অনেক প্রাচীন জলাশয়ের অস্তিত্ব দেখতে পাওয়া যায়। বিহারটি দেখতে পাহাড়ের মতো উঁচু ঢিবি আকৃতির। ঢিবি আকৃতির উপরের অংশ প্রায় সমতল। আগ্রাদ্বিগুন ঢিবি নামে দুটি প্রাচীন গ্রামের মধ্যে অনেক দিঘি ছিল। প্রত্যেকটি প্রায় ১৫ থেকে ২০ একর আয়তনের। বর্তমানে এর চারপাশে অনেক পুরানো পাথর, শিলা পড়ে রয়েছে।

## আরো পড়ুন
* বাংলাদেশের প্রত্নতাত্ত্বিক স্থানের তালিকা
* ধনভাণ্ডার ঢিবি
* রবীন্দ্র কাচারী বাড়ি
* সীতাকোট বিহার
* নবরত্ন মন্দির

## তথ্যসূত্র

বিষয়শ্রেণী:নওগাঁ জেলার প্রত্নতাত্ত্বিক স্থাপনা
বিষয়শ্রেণী:নওগাঁ জেলার দর্শনীয় স্থান
বিষয়শ্রেণী:ধামইরহাট উপজেলা
মাহিম হালুয়া

**মাহিম হালুয়া** বা **বোম্বাই হালুয়া** (কোন কোন সময় **করাচি হালুয়া**ও বলা হয়) এক ধরনের ভারতীয় মিষ্টান্ন যা মুম্বাইয়ের শহরতলি মাহিমের নামানুসারে নামকরণ রাখা হয়েছে।  এ'ধরনের মানকরণের কারণ মূলত; মিষ্টান্ন বিক্রেতা "জোশী বুধাকাকা" যিনি প্রথম এই হালুয়া তৈরি করেন, তিনি একজন মাহিমের অধিবাসী ছিলেন। মুম্বাইয়ের বিখ্যাত খাদ্যসমূের মধ্যে মাহিম হালুয়া একটি বিশিষ্ট খাদ্য। এই হালুয়া তৈরিতে ঘি, কাজু, চিনি ইত্যাদি ব্যবহার করা হয়; এবং তৈরির পর বর্গাকারে কেটে পাতলা তেল-নিরোধী কাগজের মধ্যে পুরে রাখা হয়।

## তথ্যসূত্র

## বহিঃসংযোগ

বিষয়শ্রেণী:ভারতীয় মিষ্টান্ন
বিষয়শ্রেণী:ভারতীয় কনফেকশনারি
বিষয়শ্রেণী:মুম্বইয়ের সংস্কৃতি
কাবাডি বিশ্বকাপ

**কাবাডি বিশ্বকাপ** হল একটি আন্তর্জাতিক কাবাডি প্রতিযোগিতা, যেখানে আন্তর্জাতিক কাবাডি ফেডারেশনের সদস্য দেশের জাতীয় দলসমূহ অংশগ্রহণ করে থাকে। প্রতিযোগিতাটি আন্তর্জাতিক কাবাডি নিয়ন্ত্রণকারী সংস্থা আইকেএফ কর্তৃক নিয়ন্ত্রিত ও পরিচালিত হয় এবং এতে পুরুষ ও মহিলা উভয় জাতীয় দল নিজস্ব বিভাগে প্রতিদ্বন্দ্বিতা করে। কাবাডি বিশ্বকাপ শুরু হয়েছিল ২০০৪ সালে, ২০০৭ সালের প্রতিযোগিতার পর দীর্ঘ ৮বছর প্রতিযোগিতা অনুষ্ঠিত হয়নি। এরপর ২০১৬ সালে পুনরায় আয়োজনের সিদ্ধান্ত হয় এবং তা অক্টোবরে ভারতের আহমেদাবাদ শহরে অনুষ্ঠিত হয়। তিনটি বিশ্বকাপেই ভারত চ্যাম্পিয়ন হয়েছে।

বর্তমান বিন্যাস অনুযায়ী প্রতিযোগিতা রাউন্ড রবিন ও গ্রুপ পর্বে অনুষ্ঠিত হবে। ৬টি করে দল দুটি গ্রুপে ভাগ হয়ে খেলে এবং প্রত্যেক গ্রুপের প্রথম ও দ্বিতীয় স্থান অর্জনকারী দল সেমি-ফাইনালে অংশগ্রহণের যোগ্য হয়।

## সারাংশ

;পুরুষ

## পদক তালিকা

## আরও দেখুন
* বাংলাদেশ জাতীয় কাবাডি দল

## তথ্যসূত্র

## বহিঃসংযোগ
* Official Website


বিষয়শ্রেণী:কাবাডি প্রতিযোগিতা
বিষয়শ্রেণী:ভারতে কাবাডি
বিষয়শ্রেণী:বিশ্ব চ্যাম্পিয়নশিপ
বিষয়শ্রেণী:যুদ্ধ ক্রীড়ার বিশ্ব চ্যাম্পিয়নশিপ
কাবাডি বিশ্বকাপ (চক্র পদ্ধতি)

**কাবাডি বিশ্বকাপ** হল পাঞ্জাব অঞ্চলে প্রচলিত সার্কেল পদ্ধতির একটি আন্তর্জাতিক কাবাডি প্রতিযোগিতা, যা ভারতের পাঞ্জাব রাজ্য সরকার আয়োজন ও নিয়ন্ত্রণ করে। প্রতিযোগিতায় পুরুষ ও মহিলা উভয় জাতীয় দল অংশগ্রহণ করে থাকে। এ বিশ্বকাপ শুরু হয়েছিল ২০১০ সালে এবং তারপর থেকে ২০১৪ পর্যন্ত প্রতিবছর অনুষ্ঠিত হয়। ২০১৫ বিশ্বকাপ গুরু গ্রান্থ শাহিব দুর্ঘটনার কারণে বাতিল হয়। ২০১৬ সালের প্রতিযোগিতা আয়োজনের এখনোও কোন সিদ্ধান্ত হয়নি। পুরুষদের বিশ্বকাপ ২০১০ সালে শুরু হলেও মহিলাদের বিশ্বকাপ ২০১২ সালে শুরু হয়। ২০১৬ পর্যন্ত পুরুষ ও মহিলা উভয় বিশ্বকাপের সকল আসরে ভারত চ্যাম্পিয়ন হয়েছে।

বর্তমান বিন্যাস অনুযায়ী প্রতিযোগিতা রাউন্ড রবিন ও গ্রুপ পর্বে অনুষ্ঠিত হবে। ৬টি করে দল দুটি গ্রুপে ভাগ হয়ে খেলে এবং প্রত্যেক গ্রুপের প্রথম ও দ্বিতীয় স্থান অর্জনকারী দল সেমি-ফাইনালে অংশগ্রহণের যোগ্যতা অর্জন করে।

## সারাংশ

;পুরুষ

;মহিলা

## পদক তালিকা
**Men**

This table has to be updated

**Women**

This table has to be updated

## তথ্যসূত্র

## বহিঃসংযোগ
* Official Website

বিষয়শ্রেণী:কাবাডি প্রতিযোগিতা
বিষয়শ্রেণী:ভারতে কাবাডি
বিষয়শ্রেণী:বিশ্ব চ্যাম্পিয়নশিপ
বিষয়শ্রেণী:২০১০-এ ভারতে প্রতিষ্ঠিত
বিষয়শ্রেণী:কাবাডি বিশ্বকাপ
বিষয়শ্রেণী:যুদ্ধ ক্রীড়ার বিশ্ব চ্যাম্পিয়নশিপ
শালিবাহন রাজার বাড়ি

**শালিবাহন রাজার বাড়ি** বগুড়া জেলা, রাজশাহীর একটি প্রাচীন নিদর্শন। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

## অবস্থান
কাহালু উপজেলা সদর হতে প্রায় ১৫ কি.মি. উত্তরে পাইকড় ইউনিয়নের আড়োলা নামক গ্রামে শালি বাহন রাজার রাজপ্রাসাদ নামে পরিচিত এ স্থানটি।

## ইতিহাস
প্রাচীন কালের এ ধ্বংসাবশেষ দেখে রাজপ্রাসাদের অবস্থান সম্পর্কে বেশ কিছুটা নিশ্চিত হওয়া যায়। রাজা শালি বাহন ছিলেন পাল বংশের একজন শাসনকর্তা এবং তার কন্যার নাম ছিল অড়োলা দেবী। রাজার কন্যার নামানুসারে এ গ্রামের নামকরণ হয় ‘‘আড়োলা’’। দশম শতকের মধ্যবর্তী সময়ে সম্ভবত এ প্রাসাদটি র্নিমিত হয় বলে এলাকাবাসীর অনুমান। রাজপ্রাসাদ সংলগ্ন বিশাল মশমা দিঘী’র ঐতিহাসিক গুরুত্ব অনেক। পুরো এলাকায় খনন করলে সত্যিকারের ইতিহাসের সন্ধান পাওয়া যাবে।

## মশমা দিঘী
মহারাজ শালি বাহনের রাজপ্রসাদের পাদদেশে অবস্থিত ‘‘মশমা’’ নামের এক বৃহৎ দিঘী। দিঘীটি প্রায় ১ কি.মি. দৈর্ঘ্য এবং প্রায় সাড়ে ৯ একর জায়গা নিয়ে উত্তর দক্ষিণে বিস্তৃত। তবে এ দিঘীটি রাজা ও প্রাসাদেরনিরাপত্তার জন্য খনন করা হয়েছিল বলে ধারণা করা হয়।

## চিত্রশালা

Shalibahan Rajar Bari (Inside).jpg|শালিবাহন রাজার বাড়ি
Shalibahan Rajar Bari (Side Face).jpg|শালিবাহন রাজার বাড়ি


## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

## বহিঃসংযোগ

বিষয়শ্রেণী:বগুড়া জেলার দর্শনীয় স্থান
বিষয়শ্রেণী:বগুড়া জেলার প্রত্নতাত্ত্বিক স্থাপনা
২০১৬ কাবাডি বিশ্বকাপ

**২০১৬ কাবাডি বিশ্বকাপ** হল আন্তর্জাতিক কাবাডি ফেডারেশন কর্তৃক নিয়ন্ত্রিত আদর্শ পদ্ধতির কাবাডি বিশ্বকাপের তৃতীয় আয়োজন, যা ২০১৬ সালের ৭ থেকে ২২ অক্টোবর ভারতের আহমেদাবাদে অনুষ্ঠিত হয়। প্রতিযোগিতায় বিশ্বের ১২টি আন্তর্জাতিক জাতীয় দল অংশগ্রহণ করেছে। বর্তমান বিন্যাস অনুযায়ী প্রতিযোগিতা রাউন্ড রবিন ও গ্রুপ পর্বে অনুষ্ঠিত হয়। ৬টি করে দল দুটি গ্রুপে ভাগ হয়ে খেলে এবং প্রত্যেক গ্রুপের প্রথম ও দ্বিতীয় স্থান অর্জনকারী দল সেমি-ফাইনালে অংশগ্রহণের যোগ্যতা অর্জন করে। প্রতিযোগিতার সকল খেলা আহমেদাবাদের ট্রান্সস্টেডিয়া নির্মিত অ্যারেনায় অনুষ্ঠিত হয়। ফাইনালে ভারত ৩৮-২৯ পয়েন্টের ব্যবধানে ইরানকে পরাজিত করে বিজয়ী হয়।

## অংশগ্রহনকারী
এবারের বিশ্বকাপে ১২টি আন্তর্জাতিক মানের দল অংশগ্রহণ করে। ভারত পাকিস্তান সীমান্ত সংঘর্ষের কারণে গত দুই বিশ্বকাপের অংশগ্রহণকারী পাকিস্তানকে বাদ দেওয়া হয়।

## মাঠ
প্রতিযোগিতাটি আহমেদাবাদের একটি অ্যারেনায় অনুষ্ঠিত হয় (অ্যারেনাটি বর্তমানে ট্রান্সস্টেডিয়ার অ্যারেনা নামে পরিচিতি, কারণ এটির অফিসিয়ালি এখনও নামকরণ করা হয়নি), যা বহু-মুখি স্টেডিয়াম হিসাবে নতুন তৈরি করা হয়েছে।

## লোগো
## ট্রফি
## গ্রুপ পর্ব
### গ্রুপ বিভাজন

### পয়েন্ট প্রদান পদ্ধতি

### পুল এ

: সেমি-ফাইনালে উত্তীর্ণ

----

----

----

----

----

----

----

----

----

----

----

----

----

----

----

----

#### পুল বি

: সেমি-ফাইনালে উত্তীর্ণ

----

----

----

----

----

----

----

----

----

----

----

----

----

----

----

----

## নকআউট পর্ব

### সেমি-ফাইনাল

### ফাইনাল

* *ম্যাচের ফলাফল অনুযায়ী ভারত কাবাডি বিশ্বকাপ চ্যাম্পিয়ন হয়।*

## বিজয়ী

## সম্প্রচার

; টেলিভিশন 

; অনলাইনে 

Courtesy 

## আরও দেখুন
## তথ্যসূত্র

## বহিঃসংযোগ

বিষয়শ্রেণী:কাবাডি বিশ্বকাপ
বিষয়শ্রেণী:২০১৬-এ কাবাডি
বিষয়শ্রেণী:২০১৬-এ ভারতীয় ক্রীড়া
বিষয়শ্রেণী:২০১৬-এ এশীয় ক্রীড়া
বিষয়শ্রেণী:ভারতে কাবাডি প্রতিযোগিতা
নসরত গাজীর মসজিদ

**নসরত গাজীর মসজিদ** বাংলাদেশের বরিশাল জেলার অবস্থিত একটি প্রাচীন মসজিদ ও প্রত্নতাত্ত্বিক স্থাপনা। মসজিদটি নাসিরউদ্দিন নুসরাত শাহ-এর সময়কালে নির্মাণ করা হয়। এটি বাকেরগঞ্জ উপজেলার শিয়ালগুনি গ্রামে অবস্থিত। মসজিদটি বর্তমানে প্রত্নতত্ত্ব বিভাগের সুরক্ষার অধীনে রয়েছে।

## ইতিহাস
হোসেন শাহী আমলের প্রথম শাসক আলাউদ্দিন হোসেন শাহর মৃত্যুর পর তার জ্যেষ্ঠপুত্র নাসির খান নাসিরউদ্দিন নুসরাত শাহ উপাধি নিয়ে বাংলার সিংহাসনে বসেন। তার শাসনকাল ছিল ১৫১৯ সাল থেকে ১৫৩৩ সাল পর্যন্ত। অনুমান করা হয় এই সময়ে নসরত গাজী নামে তার এক অনুসারি শিয়ালগুনি গ্রামে মসজিদটি নির্মাণ করেন।

## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

## বহিঃসংযোগ

বিষয়শ্রেণী:বরিশাল জেলার প্রত্নতাত্ত্বিক স্থান
বিষয়শ্রেণী:বরিশাল জেলার দর্শনীয় স্থান
বিষয়শ্রেণী:বরিশাল জেলার মসজিদ
বিষয়শ্রেণী:হোসেন শাহী রাজবংশ
বিষয়শ্রেণী:বাংলা_সালতানাতের_মসজিদ
রক্ষাকর্তা সাধু

thumb|ইউরোপের পৃষ্ঠপোষক সাধু।
একজন **রক্ষাকর্তা সাধু** বা রক্ষাকর্ত্রী সাধ্বী , অথবা স্বর্গীয় রক্ষক হচ্ছেন এমন একজন সাধু** যিনি ক্যাথলিক চার্চ** ও প্রাচ্যের অর্থোডক্স চার্চ অনুসারে কোন দেশ , জাতি , স্থান , শহর বা গ্রাম কিংবা কোন পরিবার বা ব্যক্তিবিশেষের স্বর্গীয় উকিল রূপে পরিগণিত হন ।. ক্যাথলিক খ্রিষ্টানরা বিশ্বাস করেন , রক্ষক সাধুরা , যারা ইতিমধ্যেই আধ্যাত্মিকতার স্তরে উপনীত হয়েছেন ভক্তদের প্রয়োজনাদির জন্যে সুপারিশ করার ক্ষমতা রাখেন।.

## উদাহরণ
### মহাদেশগুলি
* এশিয়া: মেরি, যোষেফ, ফ্রান্সিসকাস জাভিয়ের।
* আফ্রিকা: ব্ল্যাক মোসেস, মেরি (আওয়ার লেডি অফ কিবেহো)।
* আমেরিকা অঞ্চল: মেরি (আওয়ার লেডি অফ গুয়াডালুপে), রোসা ডি লিমা, জোসে।
* অ্যান্টার্কটিকা: আওয়ার লেডি অফ দ্য স্নোস, জিওভানি বস্কো।
* ইউরোপ: নার্সিয়ার বেনেডিক্ট, সিরিল এবং মেথোডিয়াস, সুইডেনের ব্রিজিত, সিয়েনার ক্যাথরিন, এডিথ স্টেইন।
* ওশেনিয়া: পিয়েরে চ্যানেল।

### অঞ্চলসমূহ
* আনাতোলিয়া: যোহন।
* আল্‌জাস: আলসেসের ওডিলিয়া।
* অস্ট্রেলিয়া: মেরি (খ্রিস্টানদের মেরি সাহায্য)।
* মধ্য আফ্রিকা: ইম্যাকুলেট হার্ট অফ মেরি।
* মধ্য আমেরিকা: পেড্রো দে বেটানকোর্ট, অস্কার রোমেরো।
* উত্তর আফ্রিকা: কার্থেজের সাইপ্রিয়ান।
* স্ক্যান্ডিনেভিয়া: অস্কার।
* দক্ষিণ আমেরিকা: লিমার গোলাপ।
* ক্যারিবীয় অঞ্চল: গার্ট্রুড ডি হেলফটা, গ্রেগোরিও আই।
* মধ্যপ্রাচ্য: জর্জ।

## তথ্যসূত্র

বিষয়শ্রেণী:খ্রিস্টধর্ম
আরশাদ এম চৌধুরী

**আরশাদ এম চৌধুরী** একজন বাংলাদেশী কম্পিউটার প্রকৌশলী এবং কম্পিউটার বিজ্ঞানী।

## শিক্ষাজীবন
অধ্যাপক আরশাদ বাংলাদেশ প্রকৌশল বিশ্ববিদ্যালয় থেকে কম্পিউটার বিজ্ঞান ও প্রকৌশলে ১৯৯৫ সালে বিএসসি ডিগ্রি অর্জন করেন। তিনি রাইট স্টেট ইউনিভার্সিটি থেকে ১৯৯৯ সালে কম্পিউটার প্রকৌশলে মাস্টার্স ডিগ্রি অর্জন করেন। তিনি ২০০৬ সালে জর্জিয়া ইন্সটিটিউট অব টেকনোলজি থেকে তড়িৎ ও কম্পিউটার প্রকৌশলে পিএইচডি ডিগ্রি অর্জন করেন।

## কর্মজীবন
তিনি ১৯৯৫ সালের এপ্রিল থেকে জুন পর্যন্ত নর্থ সাউথ বিশ্ববিদ্যালয় এ টিচিং অ্যাসিস্ট্যান্ট হিসেবে কর্মরত ছিলেন। তিনি ১৯৯৫ সালের অগাস্ট থেকে ১৯৯৭ সালের অগাস্ট পর্যন্ত শাহজালাল বিজ্ঞান ও প্রযুক্তি বিশ্ববিদ্যালয় এর ইলেক্ট্রনিক্স ও কম্পিউটার বিজ্ঞান বিভাগের প্রভাষক হিসেবে কর্মরত ছিলেন। তিনি ১৯৯৮ সালের এপ্রিল থেকে ১৯৯৯ সালের এপ্রিল পর্যন্ত রাইট স্টেট ইউনিভার্সিটিতে গ্র্যাজুয়েট টিচিং অ্যাসিস্ট্যান্ট হিসেবে কর্মরত ছিলেন। তিনি ১৯৯৯ সালের মে থেকে ২০০২ সালের ডিসেম্বর পর্যন্ত টেলকর্ডিয়া টেকনোলজিস এ রিসার্চ সায়েন্টিস্ট হিসেবে কর্মরত ছিলেন। তিনি ২০০৫ সালের মে থেকে অগাস্ট পর্যন্ত এনইসি ল্যাবরেটরীজ আমেরিকায় রিসার্চ অ্যাসিস্ট্যান্ট হিসেবে কর্মরত ছিলেন। তিনি ২০০৬ সালের মে থেকে সেপ্টেম্বর পর্যন্ত মিতসুবিশি ইলেক্ট্রিক রিসার্চ ল্যাবরেটরীজ এ রিসার্চ ইন্টার্ন হিসেবে কর্মরত ছিলেন। তিনি ২০০৩ সালের জানুয়ারি থেকে ২০০৬ সালের ডিসেম্বর পর্যন্ত জর্জিয়া ইন্সটিটিউট অব টেকনোলজিতে ডক্টরাল রিসার্চ অ্যাসিস্ট্যান্ট হিসেবে কর্মরত ছিলেন। তিনি ২০১১ সালের জানুয়ারি থেকে ডিসেম্বর পর্যন্ত নর্থ সাউথ বিশ্ববিদ্যালয় এ সহকারী অধ্যাপক হিসেবে কর্মরত ছিলেন। ২০১১ সালের ডিসেম্বরে সহযোগী অধ্যাপক পদে উন্নীত হন। অধ্যাপক আরশাদ আইইইই ফোটোনিক্স সোসাইটি এর সদস্য। তিনি ২০০৫ সাল থেকে আইইইই ফোটোনিক টেকনোলজি লেটার এবং আইইইই/অপটিকাল সোসাইটি অব আমেরিকা জার্নাল অব লাইটওয়েভ টেকনোলজি এর রিভিউয়ার। তিনি ১৫টি মার্কিন প্যাটেন্টের অধিকারী। 

## প্রকাশনা
অধ্যাপক আরশাদের ৯৪টি গবেষণাপত্র রয়েছে। 

## তথ্যসূত্র

বিষয়শ্রেণী:কম্পিউটার প্রকৌশলী
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শাহজালাল বিজ্ঞান ও প্রযুক্তি বিশ্ববিদ্যালয়ের শিক্ষক
বিষয়শ্রেণী:নর্থ সাউথ বিশ্ববিদ্যালয়ের শিক্ষক
বিষয়শ্রেণী:জর্জিয়া ইন্সটিটিউট অব টেকনোলজির প্রাক্তন শিক্ষার্থী
ক্রিয়াপদ

যে পদের দ্বারা কাজ করা বোঝায়, তাকে **ক্রিয়া** বলে। অথবা ধাতুর প্রয়োগগত রূপ হলো ক্রিয়া।ক্রিয়াপদের আরেকটি নাম হলো আখ্যাত বা আখ্যাতিক পদ।

## ক্রিয়াপদের গঠন
ক্রিয়ামূল তথা ধাতুর সঙ্গে পুরুষ অনুযায়ী কালসূচক ক্রিয়াবিভক্তি যোগ করে ক্রিয়াপদ গঠন করতে হয়।  সংক্ষেপে
ধাতু+বিভক্তি = ক্রিয়াপদ

যেমন: √পড়্+এ=পড়ে

## অনুক্ত ক্রিয়াপদ
যে বাক্যে ক্রিয়াপদ উহ্য থাকে তাকে অনুক্ত ক্রিয়া বলে।

যেমন  "ইনি আমার ভাই"(হন)

"তোমার মা কেমন?"(আছেন)

উদাহরণ দুটিতে যথাক্রমে 'হন' ও 'আছেন' উহ্য আছে।

## ক্রিয়াপদের প্রকারভেদ
**ভাব প্রকাশের দিক** দিয়ে ক্রিয়াপদকে **দুই ভাগে** ভাগ করা হয়। যথাঃ
* **সমাপিকা ক্রিয়া**
* **অসমাপিকা ক্রিয়া**
***কর্মপদ গ্রহণের ক্ষমতার** উপর ভিত্তি করে ক্রিয়াপদ চার প্রকার।তথা:
** **অকর্মক ক্রিয়া**
** **সকর্মক ক্রিয়া**
** **দ্বিকর্মক ক্রিয়া**
** **প্রযোজক ক্রিয়া**
****গঠন বৈশিষ্ট্য অনুসারে ক্রিয়াপদ চার প্রকার। যথা:
* **একক ক্রিয়া**
***যুক্ত ক্রিয়া -**  বিশেষ্য ,বিশেষণ বা ধ্বন্যাত্মক অব্যয়ের পরে কর্‌,দি,হ্‌,পা,কাট্‌,মার্‌,ফেল্‌ ইত্যাদি মৌলিকধাতু নিষ্পন্ন সমাপিকা ক্রিয়া যুক্ত হয়ে যে ক্রিয়া গঠন করে তাকে যুক্ত ক্রিয়া বলে । **যেমন- উত্তর দিল  , সাঁতার কাটে**
* **যৌগিক ক্রিয়া -** একটি অসমাপিকা ক্রিয়া ও সমাপিকা ক্রিয়া নিয়ে গঠিত ক্রিয়াকে যৌগিক ক্রিয়া বলে । **যেমন- সে বসিয়া পড়িল ।**
* **মিশ্র ক্রিয়া**

### সমাপিকা ক্রিয়া
যে ক্রিয়াপদ বাক্যকে পরিপূর্ণ করে এবং বাক্যের অর্থকে সুস্পষ্ট করে তাকে **সমাপিকা ক্রিয়া** বলে। যেমন:

* আমি বাড়ি **যাব**।
* আমরা সন্ধ্যায় **পড়তে বসব**।

### অসমাপিকা ক্রিয়া
যে ক্রিয়াপদ দ্বারা বাক্যের পরিসমাপ্তি ঘটে না, বক্তার কথা অসম্পূর্ণ থেকে যায়, তাকে অসমাপিকা ক্রিয়া বলে।
* আমরা হাত-মুখ ধুয়ে...
* প্রভাতে সূর্য উঠলে...
অসমাপিকা ক্রিয়া ৩ প্রকার
১.ভূত অসমাপিকা ক্রিয়া 
২.ভাবী অসমাপিকা ক্রিয়া 
৩.শর্ত অসমাপিকা ক্রিয়া

### অকর্মক
যে বাক্যে একটিও **কর্ম থাকে না** তাকে অকর্মক বলে। যেমন:
* সে **হাসছে** । 
* রমা **নাচছে** ।
এখানে '**হাসছে'<nowiki/>**  ও **<nowiki/>'নাচছে**' ক্রিয়ার কর্ম নেই , আবার এদের ক্রিয়া ধারণের ক্ষমতাও নেই ,তাই এরা  অকর্মক ক্রিয়া।
### সকর্মক
যে বাক্যে **একটি কর্ম থাকে** তাকে সকর্মক বলে।যেমন:
* আমি **ভাত খাচ্ছি**। 
* সে **বই পড়ছে**।
এখানে *কী খাচ্ছি* আর *কী পড়ছে*' তা বলা  রয়েছে। কাজেই বাক্য দুটিতে *খাচ্ছি* এবং *পড়ছে* সকর্মক ক্রিয়া।

### দ্বিকর্মক
যে বাক্যে **দুটি কর্ম থাকে** তাকে দ্বিকর্মক বলা হয়।

এক্ষেত্রে, ববস্তুবাচক কর্মপদটি মুখ্যকর্ম, আর ব্যক্তিবাচক কর্মপদটি গৌণ কর্ম।    
* শিক্ষক **ছাত্রদের**(গৌণ কর্ম) **বাংলা**(মুখ্যকর্ম) পড়াচ্ছেন।
* বাবা **আমাকে**(গৌণ কর্ম) একটি **কলম**(মুখ্যকর্ম) কিনে দিয়েছেন

### প্রযোজক ক্রিয়া
যে ক্রিয়া অন্যের দ্বারা চালিত হয় তাকে প্রযোজক ক্রিয়া বলে। যেমন
* মা শিশুকে চাঁদ দেখাচ্ছেন।
* সাপুড়ে সাপ খেলাচ্ছে।

এখানে "মা" এবং "সাপুড়ে" প্রযোজক কর্তা, "শিশু" ও "সাপ" প্রযোজ্য কর্তা। "চাঁদ দেখাচ্ছেন" ও "খেলাচ্ছে" প্রযোজক ক্রিয়া।

## তথ্যসূত্র

## টীকা


বিষয়শ্রেণী:বাংলা ব্যাকরণ
বিষয়শ্রেণী:পদ প্রকরণ
বিলি ডকট্রোভ

**বিলি রেমন্ড ডকট্রোভ** (; জন্ম: ৩ জুলাই, ১৯৫৫) ডোমিনিকার মারিগট এলাকায় জন্মগ্রহণকারী সাবেক আন্তর্জাতিক ক্রিকেট আম্পায়ার। এছাড়াও আন্তর্জাতিক ফুটবল অঙ্গনেও রেফারীর দায়িত্বে ছিলেন **বিলি ডকট্রোভ**।

## ফুটবল রেফারী
১৯৯৬ সালে ফিফা বিশ্বকাপের বাছাইপর্বের গায়ানা ও গ্রেনাডার মধ্যকার খেলায় রেফারীর দায়িত্বে ছিলেন তিনি। বেশকয়েকটি আন্তর্জাতিক ফুটবল খেলাও পরিচালনা করেছেন তিনি। ১৯৯৭ সালে আন্তর্জাতিক ফুটবলের খেলা পরিচালনা থেকে অবসর নেন।

বিশ্ব ও ইংরেজ ফুটবলের দিকে দৃষ্টিনিবদ্ধ রাখতেন। লিভারপুল ফুটবল ক্লাবের একনিষ্ঠ সমর্থক তিনি। লিভারপুলের সাবেক স্ট্রাইকারের নামানুসারে ‘তোস্যাক’ ডাকনামে পরিচিতি লাভ করেছেন তিনি। এছাড়াও তিনি ডোমেনিকান ফুটবল রেফারী সংস্থা ও উইন্ডওয়ার্ড আইল্যান্ডস ক্রিকেট আম্পায়ার সংস্থার সভাপতি।

## ক্রিকেট আম্পায়ার
১৯৯৭ সালে ফুটবল রেফারী হিসেবে অবসর নেয়ার পর প্রথম-শ্রেণীর ক্রিকেট পরিচালনার দিকে ঝুঁকে পড়েন। এপ্রিল, ১৯৯৮ সালের ওয়েস্ট ইন্ডিজ ক্রিকেট বোর্ড তাকে প্রথমবারের মতো খেলা পরিচালনার জন্য নিযুক্ত করে। সেন্ট ভিনসেন্টের কিংসটাউনে ওয়েস্ট ইন্ডিজ-ইংল্যান্ডের মধ্যকার একদিনের আন্তর্জাতিকে তার সাথে পীচের অন্যপ্রান্তে ছিলেন জনপ্রিয় আম্পায়ার স্টিভ বাকনর।

মে, ২০০০ সালে প্রথম টেস্ট খেলা পরিচালনায় অগ্রসর হন। অ্যান্টিগুয়া রিক্রিয়েশন গ্রাউন্ডে ওয়েস্ট ইন্ডিজ-পাকিস্তানের মধ্যকার খেলা ছিল ঐটি।

২০০২ সালে আইসিসি আম্পায়ারদের এমিরেটস আন্তর্জাতিক তালিকায় সদস্য হন। চার বছর এ প্যানেলের সদস্য ছিলেন। এ সময়ে তিনি চ্যাম্পিয়ন্স ট্রফি, অনূর্ধ্ব-১৯ ক্রিকেট বিশ্বকাপ ফাইনাল পরিচালনা করেন। ওয়েস্ট ইন্ডিজে অনুষ্ঠিত ২০১০ সালের আইসিসি বিশ্ব টুয়েন্টি২০ প্রতিযোগিতার চূড়ান্ত খেলা পরিচালনা করেন তিনি।

এপ্রিল, ২০০৬ সালে আইসিসি’র সেরা আম্পায়ার তালিকার সদস্য হিসেবে মনোনীত হন।

## বিতর্ক
২০ আগস্ট, ২০০৬ তারিখে ওভালে অনুষ্ঠিত টেস্টের চতুর্থ দিনে পাকিস্তান-ইংল্যান্ডের খেলায় ড্যারেল হেয়ারের সাথে খেলা পরিচালনা করেন। একপর্যায়ে তারা পাকিস্তান দলের বিপক্ষে বলে ক্ষত সৃষ্টি করার বিষয়ে অভিযোগ আনেন। এ প্রেক্ষিতে তারা অতিরিক্ত পাঁচটি রান ইংল্যান্ড দলকে দেন ও নতুন বল গ্রহণ করার প্রস্তাব করেন। চা-বিরতি পর্যন্ত খেলা চলার পর পরের অধিবেশনে পাকিস্তান দল মাঠে নামতে অস্বীকৃতিজ্ঞাপন করে। এরপর আম্পায়ারদ্বয় বেল ফেলে ইংল্যান্ডকে বিজয়ী ঘোষণা করে। ২৬ মিনিট পর পাকিস্তান দল মাঠে ফিরে আসলেও হেয়ার ও ডকট্রোভ খেলা পরিচালনায় আর আসেননি।

## অবসর
৭ জুন, ২০১২ তারিখে ডকট্রোভ আইসিসি’র আম্পায়ারের ভূমিকা থেকে নিজেকে অবসর নেয়ার কথা ঘোষণা করেন। এর কারণ হিসেবে রয়েছে ডোমিনিকায় পারিবারিক সান্নিধ্য লাভ। ৫৪ বছর বয়স্ক ডকট্রোভ ৩৮ টেস্ট, ১১২ ওডিআই এবং ১৭ টি২০ আন্তর্জাতিক পরিচালনা করেছেন। এক লিখিত বক্তব্যে তিনি জানান যে, ‘অবিশ্বাস্যভাবে আমি ১৪ বছর আন্তর্জাতিক ক্রিকেটে সময় দিতে পেরেছি এবং প্রত্যেক মুহূর্তকেই উপভোগ করেছি আমি’।

## তথ্যসূত্র

## আরও দেখুন
* শরফুদ্দৌলা
* আইসিসি রেফারিদের সেরা তালিকা
* আইসিসি’র সেরা আম্পায়ার তালিকা
* ইংরেজ ক্রিকেট ও ফুটবল খেলোয়াড়দের তালিকা
* ২০০৯ বাংলাদেশ ক্রিকেট দলের ওয়েস্ট ইন্ডিজ সফর

## বহিঃসংযোগ
* 
* 

বিষয়শ্রেণী:ডোমিনিকার ক্রিকেট আম্পায়ার
বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিজের টেস্ট ক্রিকেট আম্পায়ার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেট আম্পায়ার
বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেট আম্পায়ার
বিষয়শ্রেণী:ডোমিনিকার ফুটবল রেফারী
কানসাট উচ্চ বিদ্যালয়

**কানসাট উচ্চ বিদ্যালয়** চাঁপাইনবাবগঞ্জ জেলার, শিবগঞ্জ উপজেলার কানসাটে অবস্থিত একটি প্রাচিন শিক্ষা প্রতিষ্ঠান।

## ইতিহাস
কানসাট উচ্চ বিদ্যালয় ১৯১৭ সালে প্রতিষ্ঠিত হয়। শিবগঞ্জ উপজেলার মধ্যে এটিই সবচাইতে প্রাচীন উচ্চ বিদ্যালয় যেটি এখনো সচল অবস্থায় আছে।

## অবকাঠামো
বিদ্যালয়টির মূল ভবনটি একটি দোতলা পাকা বিল্ডিং। বাকি ভবন সমূহ একতলা।

## শিক্ষা ব্যবস্থা
কানসাট উচ্চ বিদ্যালয় রাজশাহী শিক্ষা বোর্ড এর অধীনে শিক্ষা কার্যক্রম পরিচালনা করে থাকে।

## আরো দেখুন
* রহনপুর এ. বি. সরকারি উচ্চ বিদ্যালয়
* হরিমোহন সরকারি উচ্চ বিদ্যালয়

## তথ্যসূত্র

বিষয়শ্রেণী:চাঁপাইনবাবগঞ্জ জেলার বিদ্যালয়
বিষয়শ্রেণী:১৯১৭-এ প্রতিষ্ঠিত শিক্ষাপ্রতিষ্ঠান
বাঙ্গাবাড়ী ইউনুস স্মরনী স্কুল ও কলেজ

**বাঙ্গাবাড়ী ইউনুস স্মরনী স্কুল ও কলেজ** চাঁপাইনবাবগঞ্জ জেলার গোমস্তাপুর উপজেলায় অবস্থিত অন্যতম একটি মহাবিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।

## ইতিহাস
বাঙ্গাবাড়ী ইউনুস স্মরনী স্কুল ও কলেজটি অত্র এলাকার অন্যতম সমাজসেবক এবং তৎকালীন সংসদ সদস্য (এম.এল.এ) খালেদ আলী মিয়ার পিতা মোঃ ইউনুস আলী মিয়ার নামে ১৯৭০ সালে প্রতিষ্ঠিত হয়।

## অবকাঠামো
বিদ্যালয় টির সবচাইতে পুরাতন ভবনটি এক তলা বিশিষ্ট একটি ভবন যেটি পশ্চিম প্রান্তে অবস্থিত। বিদ্যালয়ের নতুন দো-তলা ভবনটি বিদ্যালয়ের প্রশাসনিক অফিস, কম্পিউটার ল্যাব, গ্রন্থাগার হিসেবে ব্যবহৃত হয়। ২০১৭ সালে শিক্ষা মন্ত্রণালয়ের অর্থায়নে শিক্ষা প্রকৌশল অধিদপ্তর এর একটি প্রকল্প এর অধীনে ৪ তলা বিশিষ্ট একটি একাডেমিক বিল্ডিং এর কাজ শুরু হয়। এখন বর্তমানে নতুন ৪ তলা বিশিষ্ট বিল্ডিং এ নিয়মিত শিক্ষার্থীদের পাঠদান কার্যক্রম চলছে। কলেজের শিক্ষার্থীদের জন্য রয়েছে আলাদা একটি ভবন। প্রতিষ্ঠানের ভেতরেই রয়েছে বাঙ্গাবাড়ী ইউনিয়নের প্রথম শহীদ মিনার।

## পঠিত বিষয় এবং কোর্স
এই বিদ্যালয়ে স্কুল শাখায় মানবিক ও বিজ্ঞান বিভাগ চালু রয়েছে। আর একাদশ আর দ্বাদশ শ্রেণীতেও মানবিক এবং বিজ্ঞান বিভাগ থেকে উচ্চ মাধ্যমিক পড়ার সুযোগ রয়েছে।

## আরো দেখুন
* গোমস্তাপুর সোলেমান মিঞা ডিগ্রি কলেজ
* রহনপুর ইউসুফ আলী কলেজ
* রহনপুর মহিলা কলেজ

## তথ্যসূত্র

বিষয়শ্রেণী:চাঁপাইনবাবগঞ্জ জেলার মহাবিদ্যালয়
বিষয়শ্রেণী:১৯৭০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৭০-এ পূর্ব পাকিস্তানে শিক্ষাপ্রতিষ্ঠান
বিষয়শ্রেণী:চাঁপাইনবাবগঞ্জ জেলার বিদ্যালয়
ধনভাণ্ডার ঢিবি

**ধনভাণ্ডার ঢিবি**  বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। স্থাপনাটি ষষ্ঠীতলা ধাপ থেকে ২০০ মিটার দক্ষিণ পশ্চিমে গোনরাই বিলের দক্ষিণ পাড়ে কাছাকাছি স্থানে অবস্থিত ধনভাণ্ডার ঢিবি।

## বিবরণ
ধনভাণ্ডার ঢিবির দৈর্ঘ্য ৪৫ মিটার, প্রস্থ ৩০ মিটার ও উচ্চতা প্রায় ৯ মিটার। এই ঢিবির প্রাচীন ইট ও ইমারত তৈরির অন্যান্য দ্রব্য দিয়ে পরিপূর্ণ। স্থানীয় লোকদের বিশ্বাস এখানে এক সময় চাঁদ সওদাগরের ধনভান্ডার ছিল। এর প্রকৃত পরিচয় পাওয়া যাবে ইমারতের উৎখনন করলে।

## আরও দেখুন
* বাংলাদেশের প্রত্নতাত্ত্বিক স্থানের তালিকা
* রবীন্দ্র কাচারী বাড়ি
* সীতাকোট বিহার
* নবরত্ন মন্দির

## চিত্রশালা

Dhana Bhandar Mound (3).jpg|এক নজরে ধনভাণ্ডার ঢিবি
Dhana Bhandar Mound (10).jpg|ধনভাণ্ডার ঢিবির উপরিভাগ
Dhana Bhandar Mound (1).jpg|ধনভাণ্ডার ঢিবি, দূর থেকে
Dhana Bhandar Mound (11).jpg|ধনভাণ্ডার ঢিবি, কাছ থেকে


## তথ্যসূত্র

বিষয়শ্রেণী:বগুড়া জেলার দর্শনীয় স্থান
বিষয়শ্রেণী:শিবগঞ্জ উপজেলা, বগুড়া
বিষয়শ্রেণী:বগুড়া জেলার প্রত্নতাত্ত্বিক স্থাপনা
ধনিকের ধাপ

**ধনিকের ধাপ**  বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। স্থাপনাটি মহাস্থানগড়ের পশ্চিম দেয়াল থেকে মাত্র ৯০০ মিটার পশ্চিমে এবং কালীদহ বিলের উত্তর তীরে অবস্থিত প্রায় সমতল ধনিকের ঢিবি।

## বিবরণ
ধনিকের ঢিবির দৈর্ঘ্য ৯ মিটার, প্রস্থ ৮ মিটার। এই ঢিবি এমনভাবে বিধ্বস্ত হয়েছে যে এখানে ইট পাটকেল, পাথরকুচি ও খোলামকুচি ছাড়া আর কিছু নেই।

## আরও দেখুন
* বাংলাদেশের প্রত্নতাত্ত্বিক স্থানের তালিকা
* ধনভাণ্ডার ঢিবি 
* আগ্রাদ্বিগুন ঢিবি 
* রবীন্দ্র কাচারী বাড়ি
* সীতাকোট বিহার
* নবরত্ন মন্দির

## চিত্রশালা

File:Dhaniker Dhap (7).jpg|এক নজরে ধনিকের ধাপ
File:Dhaniker Dhap (9).jpg|ধনিকের ধাপের ধ্বংসাবশেষ
File:Dhaniker Dhap (1).jpg|ধনিকের ধাপের অরক্ষিত সীমানা
File:Dhaniker Dhap (28).jpg|ধনিকের ধাপ কেটে নিচ্ছে স্থানীয়রা


## তথ্যসূত্র

বিষয়শ্রেণী:বগুড়া জেলার দর্শনীয় স্থান
বিষয়শ্রেণী:শিবগঞ্জ উপজেলা, বগুড়া
বিষয়শ্রেণী:বগুড়া জেলার প্রত্নতাত্ত্বিক স্থাপনা
কাঁচের আঙ্গিনা

**কাঁচের আঙ্গিনা** ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

## অবস্থান
সন্ন্যাসীর ধাপ থেকে প্রায় ৫০০ মিটার সোজা দক্ষিণে তেঘর মৌজা ও নোমরাই বিলের উত্তর তীরে এই ঢিবিটি অবস্থিত। এই ঢিবির উপরে একসময় অতি সুন্দর ও অসাধারণ প্রত্নকীর্তির ধ্বংসাবশেষ ছিল।

## বিবরণ
কাঁচের আঙ্গিনা ঢিবির দৈর্ঘ্য ২৭ মিটার, প্রস্থ ২৪ মিটার ও উচ্চতা ২ মিটার। এই ঢিবির প্রাচীন ইট ও মাটির নিচের ভিত্তিমূলে যেসব ইট ছিলো তা স্থানীয়রা খুঁড়ে বের করে সরিয়ে নিয়েছে। এখন সমগ্র স্থান বিরাণ ভূমিতে পরিণত হয়েছে। এই ঢিবির ভিত্তিমুল দৈর্ঘ্যের চেয়ে অনেক বেশি।

## আরও দেখুন
* বাংলাদেশের প্রত্নতাত্ত্বিক স্থানের তালিকা
* ধনভাণ্ডার ঢিবি
* আগ্রাদ্বিগুন ঢিবি
* রবীন্দ্র কাচারী বাড়ি
* সীতাকোট বিহার
* নবরত্ন মন্দির

## চিত্রশালা

File:Kancher Angina (2).jpg|এক নজরে কাঁচের আঙ্গিনা ঢিবি
File:Kancher Angina (3).jpg|কাঁচের আঙ্গিনা ঢিবির ধ্বংসাবশেষ
File:Kancher Angina (4).jpg|কাঁচের আঙ্গিনা ঢিবির উপরিভাগ


## তথ্যসূত্র

বিষয়শ্রেণী:বগুড়া জেলার দর্শনীয় স্থান
বিষয়শ্রেণী:শিবগঞ্জ উপজেলা, বগুড়া
বিষয়শ্রেণী:বগুড়া জেলার প্রত্নতাত্ত্বিক স্থাপনা